Nino Hurcidze

Nino Hurcidze (;   — ) bija Gruzijas starptautiskā lielmeistare šahā (1993).

 Biogrāfija 
1991. gadā Brazīlijā kļuvusi par Pasaules junioru šaha čempionāta uzvarētāju U16 vecuma grupā. 1992. gadā uzvarējusi Eiropas junioru šaha čempionātā un izcīnījusi sudraba medaļu Pasaules junioru šaha čempionātā U18 vecuma grupā. 1993. un 1995. gadā divas reizes uzvarējusi Pasaules junioru šaha čempionātā U20 vecuma grupā. 1994. gadā bijusi otrā Pasaules junioru šaha čempionātā U20 vecuma grupā.

Divas reizes piedalījusies Pasaules šaha čempiones izcīņas cikla starpzonu turnīros, kuros labāko rezultātu parādījusi 1995. gadā Kišiņevā, kad ieņēmusi 13. vietu.1995 Kishinev Interzonal Tournament Piecas reizes piedalījusies Pasaules šaha čempionātos sievietēm pēc izslēgšanas sistēmas, kuros labākos panākumus guvusi 2001. gadā Maskavā, kad 4. kārtā zaudējusi Džu Čeņai,2001-02 FIDE Knockout Matches un 2006. gadā Jekaterinburgā, kad 4. kārtā zaudējusi Alisai Gaļļamovai.2006 FIDE Knockout Matches 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Natāliju Žukovu, 2. kārtā uzvarējusi Nino Baciašvili, bet 3. kārtā zaudējusi Antoanetai Stefanovai.

Piecas reizes uzvarējusi Gruzijas sieviešu šaha čempionātos (1989, 1993, 2005, 2006, 2013), bet 1998. gadā uzvarējusi Gruzijas sieviešu absolūtajā šaha čempionātā. Trīs reizes bijusi Pasaules šaha individuālās universiādes laureāte: zelts (1998), sudrabs (1996) un bronza (1994). 2006. gadā Segedā kopā ar Annu Muzičuku uzvarējusi Ungārijas atklātajā sieviešu šaha čempionātā. 

Trīs reizes uzvarējusi Eiropas šaha kluba kausa izcīņā sievietēm: 1996. gadā Gruzijas kluba Merani Tbilisi sastāvā,OlimpBase :: 1st European Chess Club Cup (women), Smederevska Palanka 1996,  Merani Tbilisi 2001. gadā Dienvidslāvijas šaha kluba Agrouniverzal Zemun sastāvā,OlimpBase :: 6th European Chess Club Cup (women), Belgrade 2001,  Agrouniverzal Zemun bet 2006. gadā Armēnijas kluba MIKA Yerevan sastāvā.OlimpBase :: 11th European Chess Club Cup (women), Fügen 2006,  MIKA Yerevan

Sekmīgi pārstāvējusi Gruzijas komandu lielākajos komandu šaha turnīros:
 Pasaules šaha olimpiādēs, kurās piedalījusies 5 reizes (1998-2002, 2006, 2012). Komandu vērtējumā izcīnījusi sudraba (2000) un bronzas (1998) medaļas. Individuālajā vērtējumā izcīnījusi zelta un bronzas (abas - 2000) medaļas;OlimpBase :: Women's Chess Olympiads :: Nino Khurtsidze
 Eiropas komandu šaha čempionātos piedalījusies 7 reizes (1999, 2003-2013). Komandu vērtējumā izcīnījusi 2 sudraba (2005, 2009) un bronzas (2011) medaļas. Individuālajā vērtējumā izcīnījusi 3 sudraba (1999 - divas, 2011) medaļas;OlimpBase :: European Women's Team Chess Championship :: Nino Khurtsidze
 Pasaules komandu šaha čempionātā piedalījusies 3 reizes (2007, 2011-2013). Komandu vērtējumā izcīnījusi bronzas (2011) medaļu.OlimpBase :: World Women's Team Chess Championship :: Nino Khurtsidze
 Pasaules vīriešu komandu šaha čempionātā piedalījusies 1997. gadā.OlimpBase :: World Men's Team Chess Championship :: Nino Khurtsidze

Par panākumiem turnīros FIDE 1993. gadā Hurcidzei piešķīra starptautiskās lielmeistares (WGM) nosaukumu, bet 1999. gadā - starptautiskā vīriešu meistara (IM) nosaukumu.

2017. gada vasarā Hurcidzei tika atklāts ļaundabīgs vēzis, kuru neizdevās izārstēt.

 Atsauces 

 Ārējās saites 

Kategorija:1975. gadā dzimušie
Kategorija:2018. gadā mirušie
Kategorija:Gruzijas šahisti
Kategorija:PSRS šahisti